O stație de autobuz (STB) a fost amplasată chiar în mijlocul unei străzi înguste din cartierul Cotroceni. Traficul este îngreunat și aerul devine irespirabil din acest motiv, se plâng locuitorii din zonă.
Stația de auztobuz a fost montată în urmă cu două zile.
Locuitorii din zonă spun că în câteva ore s-au trezit cu stația de autozuz amplasată. Mai mult oamenii spun că acolo este un teren mlăștinos și casele lor sunt puse în pericol din cauza circulației autobuzelor grle în zonă.
Oamenii au lansat chiar și o petiție: Fără autobuze în Cotroceni
"În calitate de cetățean și locuitor al Cartierului Cotroceni, vă scriu pentru a-mi exprima îngrijorarea cu privire la demersurile inițiate în ziua de 20.03.2024 pe străzile Dr. Carol Davila și Dr. Joseph Lister în vederea introducerii unui nou traseu pentru transport în comun (troleibuz/autobuz).
În zona noastră majoritatea construcțiilor sunt vechi, multe dintre acestea apropiindu-se de venerabila vârstă de 100 ani, multe dintre construcții, dar și infrastructura străzilor (terasament, instalații de canalizare), ca urmare a vârstei, vor fi influențate negativ și pot dobândi probleme majore ca urmare a unui trafic regulat al unor mijloace de transport în comun de tonaj mare (autobuz/troleibuz).
De mai mulți ani, pe străzile din Cartierul nostru există o restricție de circulație pentru vehiculele cu masă mai mare de 3,5t și o restricție de viteză, tocmai pentru fi prevenite vibrațiile care se propagă până în case, dar și pentru că infrastructura străzilor nu permite.
În multe din casele noastre, la fiecare trecere a unei mașini mai mari sau a unei mașini care are viteză mai mare, se simt anumite trepidații care cu siguranță afectează nu doar clădirea, dar și liniștea vieții cotidiene. De asemenea, un lucru foarte important de menționat, cu ocazia lucrărilor mai ample efectuate în ultimii ani (schimbarea țevilor de gaze, apă potabilă), s-a constatat că strada Dr. Joseph Lister are zone unde infrastructura este afectată, canalizarea centrală era prăbușită, astfel încât strada nu permite un trafic de mare tonaj.", se arată în petițe.